Euroopa Liidu Teataja L 081 , 28/03/2003 Lk 0010 - 0011



Komisjoni määrus (EÜ) nr 545/2003, 27. märts 2003, millega muudetakse määrust (EMÜ) nr 94/92 üksikasjalike rakenduseeskirjade kohta, mis käsitlevad nõukogu määruses (EMÜ) nr 2092/91 sätestatud importimise korda kolmandatest riikidest (EMPs kohaldatav tekst) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 24. juuni 1991. aasta määrust (EMÜ) nr 2092/91 põllumajandustoodete mahepõllundustootmise ning põllumajandustoodete ja toiduainete puhul sellele viitavate märgiste kohta, [1] viimati muudetud määrusega (EÜ) nr 223/2003, [2] eriti selle artikli 11 lõiget 1, ning arvestades järgmist: (1) Komisjoni määruse (EMÜ) nr 94/92 [3] (viimati muudetud määrusega (EÜ) nr 2382/2002 [4] lisas on esitatud määruse (EMÜ) nr 2092/91 artikli 11 lõikes 1 ettenähtud nimekiri, millesse on kantud kolmandad riigid, kelle territooriumilt peavad pärinema teatavad mahetootmismeetodil saadud põllumajandustooted, et neid võiks turustada ühenduse piires. Kõnesolev nimekiri on koostatud määruse (EMÜ) nr 2092/91 artikli 11 lõike 2 kohaselt. (2) Costa Rica on esitanud komisjonile taotluse, et ta kantaks määruse (EMÜ) nr 2092/91 artikli 11 lõikes 1 ettenähtud nimekirja. Riigi ametiasutused on esitanud nõuetekohase teabe vastavalt määruse (EMÜ) nr 94/92 artikli 2 lõikele 2. (3) Kõnesoleva teabe läbivaatamise ja sellele järgnenud arutelu põhjal Costa Rica ametiasutustega on jõutud järeldusele, et Costa Rica põllumajandussaaduste tootmist ja kontrollimist reguleerivad eeskirjad on samaväärsed määruses (EMÜ) nr 2092/91 sätestatud eeskirjadega. (4) Käesoleval ajal toimub import Costa Ricast Euroopa Ühendusse vastavalt määruse (EMÜ) nr 2092/91 artikli 11 lõikele 6. (5) Komisjon on Costa Ricas kohapeal kontrollinud tootmiseeskirjade ja kontrollimeetmete tegelikku rakendamist, mis on sätestatud määruse (EMÜ) nr 2092/91 artikli 11 lõikes 5. (6) Lisaks selle on Austraalia ametiasutused teatanud komisjonile, et üks kontrollorgan on oma tegevuse lõpetanud. Seetõttu tuleks kõnesoleva organi nimi määruse (EMÜ) nr 94/92 lisast välja jätta. (7) Seega tuleks määrust (EMÜ) nr 94/92 vastavalt muuta. (8) Käesolevas määruses sätestatud meetmed on kooskõlas määruse (EMÜ) nr 2092/91 artiklis 14 nimetatud komitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määruse (EMÜ) nr 94/92 lisa muudetakse vastavalt käesoleva määruse lisale. Artikkel 2 Käesolev määrus jõustub seitsmendal päeval pärast selle avaldamist Euroopa Liidu Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 27. märts 2003 Komisjoni nimel komisjoni liige Franz Fischler [1] EÜT L 198, 22.7.1991, lk 1. [2] EÜT L 31, 6.2.2003, lk 3. [3] EÜT L 11, 17.1.1992, lk 14. [4] EÜT L 358, 31.12.2002, lk 120. -------------------------------------------------- LISA Määruse (EMÜ) nr 94/92 lisa muudetakse järgmiselt. 1. Austraaliale viitava teksti järele lisatakse järgmine tekst: "Costa Rica 1. Tootekategooriad: a) töötlemata taimekasvatussaadused määruse (EMÜ) nr 2092/91 artikli 1 lõike 1 punkti a tähenduses; b) inimtoiduks mõeldud töödeldud taimekasvatussaadused määruse (EMÜ) nr 2092/91 artikli 1 lõike 1 punkti b tähenduses. 2. Päritolu: Kategooria 1a tooted ja kategooria 1b toodete mahepõllunduslikud koostisosad, mis on kasvatatud Costa Ricas. 3. Kontrollorganid: Eco-LOGICA ja BCS Oko-Garantie. 4. Sertifikaate väljastav organ: Ministerio de Agricultura y Ganadería. 5. Nimekirjas oleku kestus: 30.6.2006." 2. Austraaliale viitavast punktist 3 jäetakse välja taane "— Organic Vignerons Association of Australia Inc. (OVAA)". --------------------------------------------------